Pteryx

Pteryx er en slekt av bittesmå biller som hører til familien fjærvinger (Ptiliidae).

Utseende 
Bittesmå (oftest mindre enn 1 millimeter), avlange, brunlige fjærvinger. Antennene er forholdsvis lange, leddene blir gradvis større utover, men det er ikke noen klar definert klubbe, de midtre leddene er ikke påfallende små. Oversiden er ganske tydelig hårete. Pronotum er rundet, danner ikke en kontinuerlig kurve med dekkvingene. Disse er forkortede og dekker ikke de bakerste bakkroppsleddene. Føttene består av to korte og forholdsvis kraftige, og et langt og tynt, tredje ledd.

Levevis 
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Trolig spiser de fleste artene sopp eller soppsporer. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem. Denen slekten forekommer ofte på myrer.

Utbredelse 
Slekten er utbredt i Europa og Nord-Amerika.

Systematisk inndeling 
I tillegg til de beskrevne artene kjenner man flere hittil ubeskrevne.
 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien fjærvinger, Ptiliinae
 Stammen Ptinellini
 Slekten Pteryx Matthews, 1858
 Pteryx balteata  (J.L.LeConte, 1863)
 Pteryx brunnea  (J.L.LeConte, 1863)
 Pteryx duvalii  A.Matthews, 1872
 Pteryx franzi Israelson, 1976
 Pteryx ganglbaueri Ericson, 1909
 Pteryx ochracea (Casey, 1924)
 Pteryx oraniensis Normand, 1934
 Pteryx perforata Motschulsky, 1869
 Pteryx recondita Darby, 2018
 Pteryx splendens Strand, 1960 - finnes i Norge
 Pteryx subtruncata Rey, 1889
 Pteryx suturalis (Heer, 1841) - vanlig i Norge

Referanser

Kilder 
Hall, W.E. 1995. Ptiliidae, Featherwing beetles i Tree of life.

Eksterne lenker 
 Pteryx på GBIF 
 

Fjærvinger
Biller formelt beskrevet i 1858
Dyr formelt beskrevet av Andrew Matthews